text: ਫਿਲੀਪੀਨ ਸ਼ਹਿਰ ਡੂਮਾਗੈਟੈ ਵਿਖੇ 30 ਅਪਰੈਲ ਨੂੰ ਜਦੋਂ ਰੇਡੀਓ ਪੱਤਰਕਾਰ ਐਡਮੰਡ ਸੇਸਤੋਸੋ ਸਵੇਰ ਦੇ ਬ੍ਰਾਡਕਾਸਟ ਤੋਂ ਬਾਅਦ ਘਰੇ ਜਾ ਰਿਹਾ ਸੀ ਤਾਂ ਉਸ ਉੱਤੇ ਇੱਕ ਗੰਨਮੈਨ ਨੇ ਕਈ ਵਾਰ ਗੋਲੀ ਚਲਾਈ। ਜਦੋਂ ਇੱਕ ਟੁਕ-ਟੁਕ (ਆਟੋ-ਰਿਕਸ਼ਾ) ਚਾਲਕ ਨੇ ਉਸਨੂੰ ਹਸਪਤਾਲ ਲਜਾਉਣ ਦੀ ਕੋਸ਼ਿਸ਼ ਕੀਤੀ ਤਾਂ ਗੰਨਮੈਨ ਨੇ ਟੁਕ-ਟੁਕ ਦੇ ਟਾਇਰਾਂ ਉੱਤੇ ਵੀ ਗੋਲੀ ਚਲਾ ਦਿੱਤੀ। 2 ਮਈ ਨੂੰ ਗੋਲੀ ਦੇ ਜ਼ਖ਼ਮਾਂ ਕਾਰਨ ਸੇਸਤੋਸੋ ਦੀ ਮੌਤ ਹੋ ਗਈ। ਉਸਦੀ ਪਤਨੀ ਨੇ ਸਥਾਨੀ ਮੀਡੀਆ ਨੂੰ ਦੱਸਿਆ ਕਿ ਸੇਸਤੋਸੋ ਦੀ ਮੌਤ ਤੋਂ ਪਹਿਲਾਂ ਉਸਨੂੰ ਰੇਡੀਓ ਰਿਪੋਰਟਿੰਗ ਸੰਬੰਧੀ ਧਮਕੀਆਂ ਮਿਲੀਆਂ ਸਨ। 